
Vallásnyelvi megfigyelések a cigány mesék világában

Az elmúlt években Basil Berstein nyelvi kód-elmélettel kapcsolatos szociolingvisztikai teóriája alapján azt kutattam néhány cigány-keresztény gyülekezetben, hogy az ún. történelmi egyházi hagyománynak a makrotársadalom körében bevett vallásnyelvi alakzatai mennyire tekinthető ismertnek a szóban lévő cigány vallási közösségekben, és hogy mindez befolyásolhatja-e és miként e közösségek általános egyházi integrációját.
A közvetlenül egyházias szövegkörnyezetben használt terminus technikusok vizsgálata felől jutottam arra a következő gondolatra, hogy a cigány vallásosság egyik legelevenebb szövegkörnyezetében, a cigány mesék világában computeres szóstatisztikai módszerrel átvilágítom a bennük fellelhető vallásnyelvi kifejezések szerkezetét, előfordulási gyakoriságát, és ezeket egybevetem a makrotársadalom hagyományos és neológ vallási közösségeiben leginkább ismertnek számító vallásnyelvi terminus technikusok előfordulási mutatóival.
A kutatás céljából egybegyűjtött, mintegy hétmillió karakternyi szöveganyagban vizsgálódva számos érdekes felismerést tettem. Ezek egyike volt az, hogy a cigány vallásosság hangsúlyait jelző vallásnyelvi alakzatok (pl. a Mária-tiszteletre utaló kifejezések) olykor egészen más gyakorisággal, jelentőséggel, aránymutatókkal jelennek meg a mesékben, amint ahogy azok jelentőségéről az általános szakirodalomban vélekednek.
Előadásomban ezekről a megfigyelésekről szeretnék beszámolni.



